Ապրիլից հետո Սերժ Սարգսյանի ճակատագրի եւ նոր վարչապետի հարցը շարունակում է մնալ անորոշ, թեեւ աճում են պնդումները, թե վարչապետը Սերժ Սարգսյանն է՝ էլ ուրիշ ո՞վ: Ինքը Սերժ Սարգսյանը լռում է: Ֆրանսիա կատարած նրա այցը, ուր հանդիպեց Մակրոնին եւ ելույթ ունեցավ ԵԽԽվ-ում, գնահատվեց հենց այդ դիտանկյունից, իբրեւ վարչապետության ուղղությամբ կատարված եւս մի հաստատուն քայլ: Ինքը Սերժ Սարգսյանը չի շոշափել այդ թեման, միայն ասել է, որ ապրիլից ավելի է արագանալու Հայաստանի ժողովրդավարացման ընթացքը: